-POSTUPAK NABAVE ZA OSOBE KOJI NISU OBVEZNICI ZAKONA O JAVNOJ NABAVI (NOJN) -

DOKUMENTACIJA ZA NADMETANJE (javno nadmetanje u jednoj fazi)

Broj nabave: 05/2017

 Naziv nabave: Furnirska preša

1. **OPĆI PODACI**
	1. Podaci o Naručitelju (NOJN):

Naziv naručitelja: RAVNA d.o.o.

Sjedište: Ivana Gorana Kovačića 178, 51314 Ravna Gora

OIB: 76910546158

Kontakt osoba naručitelja: Ivanka Tomljenović

Telefon: +385 1 888 6747

Elektronička pošta: ivanka.tomljenovic@ravna.hr

Nabava se provodi temeljem:

1. Zakona o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju od 2014.-2020. (NN 92/14)
2. Uredbe o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem "Ulaganje za rast i radna mjesta" (NN 107/14, 23/15)
3. , Zajedničkih nacionalnih pravila, verzija 2.0. iz travnja 2016. godine koje je donijelo Ministarstvo regionalnoga razvoja i fondova Europske unije u skladu sa Zakonom o uspostavi institucionalnog okvira za korištenje strukturnih instrumenata Europske unije u Republici Hrvatskoj, Pravila br. 05 - Izvršavanje i upravljanje ugovorima o dodjeli bespovratnih sredstava, Priloga 3 - Postupci nabave za osobe koji nisu obveznici zakona o javnoj nabavi („Postupci nabave“)
	1. Popis gospodarskih subjekata s kojima je Naručitelj u sukobu interesatemeljen na načelu izbjegavanja sukoba interesa kako je definiran Postupcima nabave:

Ne postoje gospodarski subjekti s kojima Naručitelj i s njim povezane osobe ne smiju sklapati ugovore o nabavi (u svojstvu ponuditelja, člana zajednice ponuditelja ili podizvoditelja odabranom ponuditelju).

* 1. Vrsta postupka nabave i vrsta ugovora:

Javno nadmetanje u jednoj fazi s namjerom sklapanja ugovora o nabavi robe – nabava s objavom Obavijesti o nabavi

**1.4.** Evidencijski broj nabave

 05/2017

**1.5.** Procijenjena vrijednost nabave:

Procijenjena vrijednost nabave iznosi 398.635,00 kn bez PDV-a.

**1.6.** **Objašnjenja i izmjene dokumentacije za nadmetanje**

a)Za vrijeme roka za dostavu ponuda gospodarski subjekti mogu zahtijevati dodatne informacije vezane za dokumentaciju za nadmetanje, (isključivo pisanim putem na email: ivanka.tomljenovic@ravna.hr a Naručitelj će odgovor staviti na raspolaganje na istim mjestima (medijima) na kojima je objavljena Obavijest o nabavi i Dokumentacija za nadmetanje ([www.ravna.hr](http://www.ravna.hr)) bez otkrivanja identiteta gospodarskog subjekta.

b)Pod uvjetom da je zahtjev dostavljen pravodobno, Naručitelj je obvezan odgovor staviti na raspolaganje najkasnije tijekom petog (5) dana prije dana u kojem ističe rok za dostavu ponuda.

c)Zahtjev je pravodoban ako je dostavljen Naručitelju najkasnije tijekom sedmog (7) dana prije dana u kojem ističe rok za dostavu ponuda.

d)Ako iz bilo kojeg razloga pojašnjenje nije objavljeno najkasnije tijekom petog (5) dana prije isteka roka za dostavu ponuda, Naručitelj je dužan produljiti rok za dostavu ponuda. Produljenje roka biti će razmjerno važnosti pojašnjenja te neće biti kraće od pet (5) dana.

e) Ako Naručitelj za vrijeme roka za dostavu ponuda mijenja dokumentaciju, osigurat će dostupnost izmjena svim zainteresiranim gospodarskim subjektima na istim mjestima (medijima) na kojima je objavljena osnovna Obavijest o nabavi i Dokumentacija za nadmetanje. Produljenje roka biti će razmjerno važnosti pojašnjenja, te neće biti kraće od pet (5) dana.

1. **PODACI O PREDMETU NABAVE:**
	1. **Predmet nabave[[1]](#footnote-1)**

Furnirska preša

Predmet nabave je nabava i isporuka furnirske preše za proizvodnju troslojnih lijepljenih masivnih drvenih ploča.

* 1. **Tehničke specifikacije/ opis poslova**

Detaljne tehničke specifikacije predmeta nabave sadržane su u Prilogu IV ove Dokumentacije za nadmetanje.

* 1. **Opis i oznaka grupa predmeta nabave:**

Predmet nabave nije podijeljen na grupe.

* 1. **Količina predmeta nabave**

Količina predmeta nabave je definirana u troškovniku (**Prilog 5 Dokumentacije za nadmetanje**). Količina je točna.

* 1. **Mjesto isporuke predmeta nabave:**

Mjesto isporuke: Ravna d.o.o., Ivana Gorana Kovačića 178, 51314 Ravna Gora

* 1. **Rok isporuke predmeta nabave**: odabrani ponuditelj/i obvezuje/u se isporučiti predmet nabave u roku navedenom u tehničkim specifikacijama, nakon potpisa ugovora o nabavi.

U slučaju kašnjenja isporuke Naručitelj je ovlašten na naplatu ugovorne kazne u iznosu 2‰ (dva promila) ugovorene cijene za svaki dan kašnjenja, pri čemu ukupni iznos ugovorne kazne ne može biti veći od 10% (deset posto) ugovorene cijene.

1. **OBAVEZNI RAZLOZI ISKLJUČENJA PONUDITELJA**
	1. **Gospodarski subjekt biti će isključen iz postupka ukoliko:**
		1. je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanje u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima
		2. nije ispunio obavezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja
		3. je lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete kvalifikacije.
	2. **Gospodarski subjekt bit će isključen iz postupka ukoliko:**
		1. je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima
		2. je u posljednje dvije godine do početka postupka nabave učinio težak profesionalni propust koji Naručitelj može dokazati na bilo koji način
		3. se sukob interesa ne može ukloniti izuzimanjem predstavnika Naručitelja iz Odbora za nabavu.
	3. **. Nepostojanje razloga za isključenje** iz točke 3.1. i točke 3.2. ove Dokumentacije za nadmetanje ponuditelj će dokazati potpisanom izjavom koju dostavlja s ponudom. Prijedlog navedene izjave čini Prilog II ove Dokumentacije za nadmetanje.
	4. **U slučaju zajednice ponuditelja**, okolnosti vezane uz razloge isključenja utvrđuju se za sve članove zajednice ponuditelja pojedinačno te traženu izjavu mora potpisati svaki član zajednice ponuditelja.

NOJN može u bilo kojem trenutku tijekom postupka nabave, zahtijevati od ponuditelja da prije sklapanja ugovora dostavi jedan ili više dokumenata (potvrda, izvoda, i sl.) koji potvrđuju da se ponuditelj ne nalazi u situacijama navedenim u točkama 3.1 i 3.2. ako se takvi dokumenti izdaju u zemlji sjedišta gospodarskog subjekta te ih on može ishoditi. U slučaju zajednice ponuditelja, NOJN može tražiti od svih članova zajednice da pojedinačno dokažu nepostojanje razloga isključenja. Kandidatu ili ponuditelju je dopušteno dostavljanje dokaza u izvorniku, u ovjerenoj ili neovjerenoj preslici. U slučaju dostave nekog od dokaza na stranom jeziku, isti dokument mora biti dostavljen uz priloženi prijevod na hrvatski jezik.

1. **UVJETI I DOKAZI KVALIFIKACIJE PONUDITELJA:**
	1. **Pravna i poslovna sposobnost**

Svaki ponuditelj mora biti pravno i poslovno sposoban.

Kao dokaz ispunjenja ovog uvjeta, ponuditelj dostavlja izjavu osobe ovlaštene za zastupanje gospodarskog subjekta iz točke 4.4 ove Dokumentacije za nadmetanje.

NOJN može u bilo kojem trenutku tijekom postupka nabave, zahtijevati od ponuditelja da prije sklapanja ugovora dostavi izvod iz sudskog, obrtnog, strukturnog ili drugog odgovarajućeg registra države sjedišta ponuditelja, ne stariju od tri (3) mjeseca računajući od dana početka postupka nabave**.** U slučaju zajednice ponuditelja, NOJN može tražiti od svih članova zajednice da pojedinačno dokažu svoju pravnu i poslovnu sposobnost.

* 1. **Tehnička i stručna sposobnost**

4.2.1. Popis ugovora o uredno isporučenim robama

Ponuditelj mora dokazati da je u godini u kojoj je započeo postupak nabave do dana početka postupka nabave i tijekom tri (3) godine koje prethode toj godini (2014. – 2016.), uredno izvršio jedan (1) ili više ugovora koji su isti ili slični kao što je predmet nabave, a čija je zbrojena vrijednost jednaka najmanje iznosu ponude.

Kao dokaz ispunjenja uvjeta tehničke i stručne sposobnosti ponuditelj dostavlja izjavu osobe ovlaštene za zastupanje gospodarskog subjekta iz točke 4.4 ove Dokumentacije za nadmetanje. Izjava sadrži potvrdu ispunjenja uvjeta: izjava sadrži navedeni popis ugovora, izvršenih u godini u kojoj je započeo postupak nabave i tijekom tri (3) godine koje prethode toj godini (2014. – 2016.). Popis sadržava predmet izvršenog ugovora, iznos izvršenog ugovora bez PDV-a i datum izvršenja te naziv druge ugovorne strane.

Kao dokaz ispunjenja uvjeta tehničke i stručne sposobnosti NOJN može u bilo kojem trenutku tijekom postupka nabave, zahtijevati od ponuditelja da prije sklapanja ugovora dostavi potvrde izdane ili potpisane od druge ugovorne strane - naručitelja prema Zakonu o javnoj nabavi ili privatnog subjekta. Ako nije moguće ishoditi potvrdu, NOJN će prihvatiti izjavu ponuditelja uz dokaz da je potvrda zatražena.

4.2.2. Obrazovne i stručne kvalifikacije dobavljača, osoba njegova voditeljskog kadra te osoba odgovornih za poslove postavljanja i instalacije robe

Ponuditelj mora raspolagati s minimalno 1 serviserom koji posjeduje strukovnu sposobnost, stručno znanje za postavljanje, instalaciju, obuku djelatnika i servisiranje robe koja je predmet nabave.

Kao dokaz ispunjenja uvjeta tehničke i stručne sposobnosti ponuditelj dostavlja izjavu osobe ovlaštene za zastupanje gospodarskog subjekta iz točke 4.4 ove Dokumentacije za nadmetanje. Izjava sadrži potvrdu ispunjenja uvjeta: navod da ponuditelj raspolaže s minimalno 1 serviserom koji posjeduje strukovnu sposobnost, stručno znanje za postavljanje, instalaciju, obuku djelatnika i servisiranje robe koja je predmet nabave.

4.2.3. Uzorci, opisi i/ili fotografije proizvoda čija se autentičnost na zahtjev naručitelja mora potvrditi

Ponuditelj mora dostaviti opis, proizvođački prospekt, katalog ili sl. kojim se dokazuju tražene tehničke karakteristike predmeta nabave.

U slučaju zajednice ponuditelja, svi članovi zajednice zajedno dužni su dokazati (kumulativno) zajedničku tehničku i stručnu sposobnost.

* 1. **Financijska sposobnost**

Ponuditelj mora biti financijski sposoban za izvršenje predmeta nabave.

Kao dokaz financijske sposobnosti ponuditelj dostavlja izjavu o ukupnom prometu gospodarskog subjekta za razdoblje do najviše tri (3) posljednje dostupne financijske godine 2014. – 2016.) kojom dokazuje da ima određenu prosječnu visinu prometa, pri čemu je tražena visina prosječnog prometa minimalno u visini procijenjene vrijednosti nabave.

Kao dokaz ispunjenja uvjeta financijske sposobnosti ponuditelj dostavlja izjavu osobe ovlaštene za zastupanje gospodarskog subjekta iz točke 4.4 ove Dokumentacije za nadmetanje.

Kao dokaz ispunjenja uvjeta financijske sposobnosti NOJN može u bilo kojem trenutku tijekom postupka nabave, zahtijevati od ponuditelja da prije sklapanja ugovora dostavi drugi prikladan dokaz primjerice: BON 2, SOL 2, bilancu, račun dobiti i gubitka, drugi odgovarajući financijski izvještaj itd.

U slučaju zajednice ponuditelja, svi članovi zajednice zajedno dužni su dokazati (kumulativno) zajedničku financijsku sposobnost.

**4.4.** Kao dokaz da gospodarski subjekt ispunjava uvjete kvalifikacije iz točaka 4.1.-4.3. ove Dokumentacije za nadmetanje ponuditelj će dokazati potpisanom izjavom osobe ovlaštene za zastupanje gospodarskog subjekta koju dostavlja s ponudom. Prijedlog navedene izjave čini **Prilog III ove Dokumentacije za nadmetanje**.

Za dokazivanje uvjeta pod točkom 4.2 i 4.3, Ponuditelj se može osloniti na sposobnost drugih subjekata, bez obzira na pravnu prirodu njihova međusobna odnosa. U tom slučaju ponuditelj mora dokazati Naručitelju da će imati na raspolaganju resurse nužne za izvršenje ugovora, primjerice, prihvaćanjem obveze drugih subjekata da će te resurse staviti na raspolaganje gospodarskom subjektu. Pod istim uvjetima, zajednica ponuditelja može se osloniti na sposobnost članova zajednice ponuditelja ili drugih subjekata.

1. **PONUDA**

**5.1. Sadržaj ponude:**

* popunjeni ponudbeni list (Prilog I Dokumentacije za nadmetanje)
* Izjava o nepostojanju razloga isključenja (Prilog II Dokumentacije za nadmetanje - izjavom ponuditelj dokazuje da ne postoje razlozi isključenja iz točke 3 Dokumentacije za nadmetanje)
* Izjava o ispunjenju uvjeta kvalifikacije (Prilog III Dokumentacije za nadmetanje – izjavom ponuditelj dokazuje da ispunjava uvjete kvalifikacije iz točke 4 Dokumentacije za nadmetanje, koji se odnose na pravnu i poslovnu sposobnost, financijsku sposobnost te tehničku i stručnu sposobnost ponuditelja);
* popunjene Tehničke specifikacije (Prilog IV Dokumentacije za nadmetanje)
* popunjeni Troškovnik (Prilog V ove Dokumentacije za nadmetanje)
* Uzorci, opisi i/ili fotografije nuđenog ukoliko ponuditelj smatra da je potrebno

**5.2.** Ponuda mora biti izrađena u papirnatom ili u digitalnom obliku.

Papirnata ponuda mora biti otisnuta ili pisana neizbrisivom tintom, a predaje se u izvorniku. Predaje se jedan original. Uz ponudu u papirnatom obliku, može se dostaviti i ponuda na CD/DVD R ili drugom mediju; u tom slučaju relevantna će biti ponuda dostavljena u papirnatom obliku.

Digitalna ponuda mora biti u pdf. obliku ili u obliku komprimirane mape koji sadrži scan svih traženih dokumenata.

**5.3.** Cijena ponude izražava se u kunama ili u eurima, a piše se brojkama (do dvije decimale). Uspoređivanje ponuda naručitelj će vršiti na način da će ponude s cijenom u eurima preračunati u kune. Preračunavanje u kune će se vršiti prema InforEuro tečaju važećem u mjesecu u kojem je započeo postupak nabave. InforEuro tečaj je dostupan na mrežnoj stranici:

<http://ec.europa.eu/budget/contracts_grants/info_contracts/inforeuro/inforeuro_en.cfm>. Cijena ponude je nepromjenjiva tijekom trajanja ugovora o nabavi. U cijenu ponude bez poreza na dodanu vrijednost moraju biti uračunati svi troškovi i popusti: troškovi prijevoza, dostave, istovara, instalacije, jamstva i ostalog zatraženog.

**5.4.** Ponuditelj je u Troškovniku dužan ponuditi, tj. upisati jediničnu cijenu za svaku stavku i ukupnu cijenu bez poreza na dodanu vrijednost (PDV-a).

Ponuditelj je dužan u ponudbenom listu upisati istu navedenu ukupnu cijenu bez poreza na dodanu vrijednost (PDV-a) iz troškovnika, zatim iznos poreza na dodanu vrijednost (PDV-a) te ukupnu cijenu s porezom na dodanu vrijednost (PDV-om), zaokruženu na dvije decimale. Ukoliko ponuditelj nije u sustavu poreza na dodanu vrijednost, dužan je to naznačiti u Ponudbenom listu na zato predviđenom mjestu. Ukoliko se PDV ne obračunava, ponuditelj tada ostavlja prazne stavke Troškovnika i Ponudbenog lista u kojima se upisuje iznos poreza na dodanu vrijednost.

**5.5.** Ponuda se izrađuje na način da čini cjelinu. Ponuda mora biti uvezana, ponuda se uvezuje na način da se onemogući naknadno vađenje ili umetanje listova.Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova, a ponuditelj mora u sadržaju ponude navesti od koliko se dijelova ponuda sastoji. Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova.

Dijelovi ponude kao što su katalog/fotografije i sl. koji ne mogu biti uvezani ponuditelj obilježava nazivom i navodi u sadržaju ponude kao dio ponude.

Ispravci u ponudi moraju biti izrađeni na način da ispravljeni tekst ostane vidljiv (čitak) ili dokaziv. Ispravci moraju uz navod datuma biti potvrđeni potpisom ponuditelja.

**5.6.** Pri izradi ponude ponuditelj se mora pridržavati zahtjeva i uvjeta iz Dokumentacije za nadmetanje te ne smije mijenjati i nadopunjavati tekst Dokumentacije za nadmetanje. Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude.

**5.7.** Naručitelj zadržava pravo, prije potpisivanja Ugovora, od najpovoljnijeg ponuditelja zatražiti dostavu izvornika ili ovjerenih preslika svih onih dokumenata (potvrde, isprave, izvodi, ovlaštenja i sl.) koji su u ponudi bili dostavljeni u neovjerenoj preslici, a koje izdaju nadležna tijela.

**6.** **NAČIN DOSTAVE PONUDE**

1. **Ponuda se dostavlja na adresu:**

Ponuda se dostavlja elektroničkom poštom na adresu: ivanka.tomljenovic@ravna.hr ili zemaljskom preporučenom poštom ili osobno na adresu naručitelja: Ivana Gorana Kovačića 178, 51314 Ravna Gora, s nazivom i adresom ponuditelja te naznakom predmeta nabave.

Način dostave ponude ukoliko se dostavlja elektroničkom poštom:

Ponuda se dostavlja u obliku komprimirane mape koji sadrži scan svih traženih dokumenata.

U predmetu elektroničke pošte potrebno je navesti: „Ponuda za nabavu u predmetu nabave: Furnirska preša, evidencijski broj nabave: 05/2017“.

Način dostave ponude ukoliko se dostavlja preporučenom poštom ili osobno na adresu:

Na omotnicu je potrebno navesti:

Ravna d.o.o., Ivana Gorana Kovačića 178, 51314 Ravna Gora „Ponuda za nabavu u predmetu nabave: Furnirska preša, evidencijski broj nabave: 05/2017“, „NE OTVARAJ“

- Na poleđini:

Naziv i adresa ponuditelja/svih članova zajednice ponuditelja (ako je primjenjivo)

1. Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude. Ako omotnica nije označena u skladu sa zahtjevima iz ove Dokumentacije za nadmetanje, Naručitelj ne preuzima nikakvu odgovornost u slučaju gubitka ili preranog otvaranja ponude.
2. Ponude i dokumentacija priložena uz ponude ne vraćaju se ponuditeljima.
3. Alternativne ponude nisu dopuštene.
4. Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.
5. Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

**7. DATUM, VRIJEME I MJESTO DOSTAVE PONUDE**

Ponuda mora biti zaprimljena od strane Naručitelja, na adresi iz točke 6.1. ove Dokumentacije, najkasnije **do 18.09.2017. u 15:00** sati po lokalnom vremenu.

Ponuda dostavljena nakon isteka roka za dostavu ponuda neotvorena se vraća pošiljatelju bez odgode.

**8. KRITERIJ ZA ODABIR PONUDE**

Kriterij za odabir ponude bit će najniža cijena uz uvjet da su zadovoljeni svi traženi uvjeti iz Dokumentacije za nadmetanje.

**9. JEZIK I PISMO PONUDE**

Ponuda mora biti izrađena na hrvatskom jeziku i latiničnom pismu, osim tehničkih specifikacija i opisa, proizvođačkog prospekta, kataloga ili sl. kojim se dokazuju tražene tehničke karakteristike predmeta nabave a koji mogu biti popunjeni i dostavljeni na engleskom ili hrvatskom jeziku i latiničnom pismu. U slučaju dostave nekog od dokumenata na drugom jeziku, isti dokument mora biti dostavljen uz priloženi prijevod na hrvatski jezik.

**10. ROK VALJANOSTI PONUDE**

Ponuda mora biti valjana 60 dana od krajnjeg roka za dostavu ponuda.

**11. PREGLED I OCJENA PONUDA**

* 1. Odbor za nabavu nakon isteka roka za dostavu ponuda pregledava i ocjenjuje sadržaj podnesenih ponuda u odnosu na uvjete iz Dokumentacije za nadmetanje
	2. U postupku pregleda i ocjene ponuda Naručitelj vrši:

- provjeru formalne sukladnosti

- procjenu postojanja razloga isključenja i ispunjenja uvjeta kvalifikacije

- procjenu tehničke i materijalne sukladnosti

- evaluaciju ponuda na temelju prethodno objavljenih kriterija za odabir (najniža cijena) uz uvjet da su zadovoljeni svi traženi uvjeti iz Dokumentacije za nadmetanje. Ukoliko više ponuda bude jednako rangirano, prednost se daje ponudi koja je zaprimljena ranije.

**12. POJAŠNJENJE I UPOTPUNJAVANJE**

Ako podaci ili dokumentacija koju je trebao podnijeti kandidat ili ponuditelj jesu ili se čine nepotpuni ili pogrešni ili ako nedostaju određeni dokumenti, NOJN može tijekom pregleda i ocjene prijava i ponuda zahtijevati od tih kandidata ili ponuditelja da podnesu, dopune, pojasne ili upotpune nužne podatke ili dokumentaciju u primjerenom roku koji ne smije biti kraći od pet (5) kalendarskih dana.

Podnošenje, dopunjavanje, pojašnjenje ili upotpunjavanje u vezi s dokumentima traženim u svrhu procjene postojanja razloga isključenja i ispunjenja uvjeta kvalifikacije ne smatra se izmjenom ponude.

Naručitelj može tražiti i pojašnjenja u vezi s dokumentima traženim u dijelu koji se odnosi na ponuđeni predmet nabave, pri čemu pojašnjenje ne smije rezultirati izmjenom ponude.

Postupanje NOJN-a vezano uz pojašnjenje i upotpunjavanje prijava i ponuda, odnosno zahtjevi i postupanje NOJN-a, moraju biti u skladu s načelima jednakog tretmana i transparentnosti.

**13. ODLUKA O ODABIRU ILI PONIŠTENJU**

**13.1.** Naručitelj (NOJN) je obvezan na temelju rezultata pregleda i ocjene prijava ili ponuda odbiti:

* ponudu koja je stigla nakon roka za dostavu,
* ponudu koja je na drugom jeziku nego je navedeno u OoN i Dokumentaciji za nadmetanje,
* ponudu ponuditelja koji nije dostavio jamstvo za ozbiljnost ponude ako je traženo, odnosno ako dostavljeno jamstvo nije valjano ili je preniske vrijednosti,
* ponudu ponuditelja koji nije dokazao uvjete kvalifikacije u skladu s Dokumentacijom za nadmetanje,
* ponudu koja nije cjelovita tj. ne sadrži sve elemente navedene u članku 5.1. ovog dokumenta te koju nije moguće u razumnom roku, ne kraćem od 5 kalendarskih dana, upotpuniti nužnim podacima ili dokumentacijom koja nedostaje u skladu s načelima jednakog tretmana i transparentnosti ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
* ponudu koja je suprotna odredbama Dokumentacije za nadmetanje,
* ponudu u kojoj cijena nije iskazana u apsolutnom iznosu,
* ponudu u kojoj pojašnjenjem ili upotpunjavanjem sukladno ovoj dokumentaciji za nadmetanje nije uklonjena pogreška, nedostatak ili nejasnoća,
* ponudu koja ne ispunjava obvezne tehničke specifikacije određene u Dokumentaciji za nadmetanje,
* ponudu za koju ponuditelj nije pisanim putem prihvatio ispravak računske pogreške,
* ponude ponuditelja koji je dostavio dvije ili više ponuda u kojima je ponuditelj i/ili član zajednice ponuditelja,
* ponudu koja sadrži štetne odredbe.

**13.2.** NOJN donosi odluku o odabiru najbolje ponude koja će minimalno sadržavati naziv i adresu odabranog ponuditelja, ukupnu vrijednost odabrane ponude, sa i bez PDV-a te datum donošenja i potpis odgovorne osobe.

**13.3.** NOJN će poništiti postupak nabave ako :

- nije pristigla niti jedna prijava ili ponuda;

- nije zaprimio niti jednu valjanu prijavu ili ponudu

**13.4.** NOJN može poništiti postupak nabave ako:

* je cijena najpovoljnije ponude veća od osiguranih sredstava za nabavu;
* se tijekom postupka utvrdi da je dokumentacija za nadmetanje manjkava te kao takva ne omogućava učinkovito sklapanje ugovora (primjerice, u dokumentaciji su navedene pogrešne količine predmeta nabave);
* su nastale značajne nove okolnosti vezane uz projekt za koji se provodi nabava.

Popis nije iscrpan. Svaki drugi razlog zbog kojega je potrebno poništiti postupak nabave mora biti objektivan te će ga Naručitelj jasno obrazložiti i potkrijepiti odgovarajućim dokazima.

**13.5.** U slučaju poništenja postupka nabave, NOJN donosi Odluku o poništenju u kojoj će minimalno navesti predmet nabave za kojeg se donosi odluka o poništenju, obrazloženje razloga poništenja, rok u kojem će pokrenuti novi postupak za isti ili sličan predmet nabave, ako je primjenjivo te datum donošenja i potpis odgovorne osobe.

**13.6.** NOJN će sve ponuditelje i kandidate obavijestiti o konačnom odabiru, i to dostavom Odluke o odabiru najbolje ponude ili Odluke o poništenju na način koji je moguće dokazati: slanjem telefaksom i/ili poštom i/ili elektroničkim putem ili kombinacijom tih sredstava.

**13.7.** Istodobno s Odlukom o odabiru ili Odlukom o poništenju Naručitelj će zasebno dostaviti zasebno svakom pojedinom:

* neuspješnom ponuditelju: obavijest o razlozima za njegovo isključenje ili odbijanje njegove ponude;
* ponuditelju koji je dostavio prihvatljivu ponudu: obavijest o svojstvima i relativnim prednostima odabrane ponude u odnosu na njegovu ponudu.

**14. OSTALE ODREDBE**

**14.1.** **Podizvoditelji:**

Ako ponuditelj namjerava dati dio ugovora o nabavi u podugovor jednom ili više podizvoditelja, dužan je u ponudi navesti sljedeće podatke:

* naziv ili tvrtku, sjedište, OIB, (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN/broj računa podizvoditelja
* predmet, količinu, vrijednost podugovora i postotni dio ugovora o nabavi koji se daje u podugovor.

Ako ponuditelj ne dostavi podatke o podizvoditelju, smatra se da će cjelokupni predmet nabave izvršiti samostalno.

**14.2. Zajednica ponuditelja**

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna.

Ponuda zajednice ponuditelja mora sadržavati podatke o svakom članu zajednice ponuditelja, kako je određeno u ponudbenom listu, uz obveznu naznaku člana zajednice ponuditelja broj 1 koji će se nazivati „Ponuditelj“ i bit će ovlašten za komunikaciju s naručiteljem.

Uvjeti kvalifikacije za članove zajednice ponuditelja dokazuju se u skladu s točkom 4. ove Dokumentacije za nadmetanje.

U zajedničkoj ponudi mora biti navedeno koji će dio ugovora o nabavi (predmet, količina, vrijednost i postotni dio) izvršavati pojedini član zajednice ponuditelja.

Naručitelj neposredno plaća svakom članu zajednice ponuditelja za onaj dio ugovora o nabavi koji je on izvršio, osim ako zajednica ponuditelja ne odredi drugačije.

**14.3. Rok, način i uvjeti plaćanja**:

Dinamiku izdavanja i plaćanja računa naručitelj i ponuditelj regulirat će sklopljenim ugovorom nakon provedenog postupka javne nabave. Naručitelj omogućuje avansno plaćanje.

Ponuditelj mora svom računu odnosno situaciji obvezno priložiti račune odnosno situacije svojih podizvoditelja koje je prethodno potvrdio.

Odabrani ponuditelj bit će obvezan dostaviti izjavu o trajanju jamstva za ispravnost prodane robe, odnosno dokaz o jamstvenom roku i roku isporuke.

Jamstveni rok prema navedenom u tehničkim specifikacijama.

Jamstveni rok počinje teći od datuma prihvata robe.

**14.4.** **Način preuzimanja dokumentacije za nadmetanje**

Dokumentacija za nadmetanje, kao i sve obavijesti o izmjenama i dopunama dokumentacije za nadmetanje, mogu se preuzeti bez naknade na internet stranici [www.ravna.hr](http://www.ravna.hr).

**14.5. Predstavke**

Ponuditelj može podnijeti predstavku ako smatra da je njegova ponuda trebala biti odabrana kao najbolja, ali je to onemogućeno zbog postupanja Naručitelja protivno odredbama ove Dokumentacije za nadmetanje zbog kojeg je:

* neopravdano isključen iz postupka nabave,
* njegova prijava ili ponuda neopravdano odbijena, ili
* evaluacija prijave ili ponude protivna uvjetima i kriterijima dokumentacije za nadmetanje i odredbama ovoga Priloga.

Predstavka se podnosi u pisanom obliku u roku od osam (8) dana od dana primitka Odluke o odabiru ili Odluke o poništenju i obavijesti iz točke 13.7 ove dokumentacije, Posredničkom tijelu razine 2 (PT2) na adresu:

Hrvatska agencija za malo gospodarstvo, inovacije i investicije, Ksaver 208, Zagreb

Tel:+385 1 488 10 03

Fax:+385 1 488 10 09

hamagbicro@hamagbicro.hr

Podnositelj mora presliku predstavke dostaviti NOJN-u istovremeno sa slanjem predstavke PT2.

Podnositelj mora u predstavci obrazložiti svoje navode.

Podnošenje predstavke ne zaustavlja sklapanje ugovora o nabavi.

Podnositelj predstavke koji je pretrpio štetu zbog povreda Postupaka nabave ima mogućnost naknade štete pred nadležnim sudom prema općim propisima o naknadi štete.

U Ravnoj Gori, 29.08.2017.

OSOBA OVLAŠTENA ZA ZASTUPANJE NARUČITELJA/NOJN:

Direktor Darko Zibar

|  |
| --- |
| **VAŽNO!****Ako ponuditelji dostavljaju ponudu samostalno (ako nema zajednice ponuditelja) – ispunjavaju samo Ponudbeni list OPCIJA 1****Ako ponuditelji dostavljaju ponudu kao zajednica ponuditelja – ispunjavaju samo Ponudbeni list OPCIJA 2.** **U bilo kojem slučaju, ako se dio ugovora ustupa podizvoditeljima, potrebno je ispuniti DODATAK 1 - PODACI O PODIZVODITELJIMA**  |

PRILOG I DOKUMENTACIJE ZA NADMETANJE

PONUDBENI LIST

Broj nabave: 05/2017,

Naziv nabave: Furnirska preša

OPCIJA 1 – ako nema zajednice ponuditelja

* + - 1. **Naziv (tvrtka) i sjedište ponuditelja**

|  |  |
| --- | --- |
| **Zajednica ponuditelja**  | NE |
| **Ponuditelj:** |  |
| **Adresa:** |  |
| **OIB:** |  |
| **IBAN:** |  |
| **Ponuditelj u sustavu PDV-a (zaokružiti):** | DA NE |
| **Adresa za dostavu pošte:** |  |
| **Kontakt osoba ponuditelja, telefon, faks, e-pošta:** |  |

* + - 1. **Cijena ponude**

|  |  |
| --- | --- |
| **Cijena ponude u HRK bez PDV-a:** |  |
| **Iznos PDV-a :** |  |
| **Cijena ponude u HRK s PDV-om:** |  |

1. **Rok valjanosti ponude**

|  |  |
| --- | --- |
| **Rok valjanosti ponude:** |  |

**Svojim potpisom potvrđujemo da smo proučili i razumjeli Dokumentaciju za nadmetanje i sve uvjete nadmetanja te da dajemo čije su tehničke specifikacije opisane u Prilogu IV Dokumentacije za nadmetanje, sve u skladu s odredbama Dokumentacije za nadmetanje.**

U \_\_\_\_\_\_\_\_\_\_\_\_\_\_, \_\_/\_\_/20\_\_. ZA PONUDITELJA:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime, prezime i potpis osobe ovlaštene za zastupanje gospodarskog subjekta)

PRILOG I DOKUMENTACIJE ZA NADMETANJE

PONUDBENI LIST

Broj nabave: 05/2017,

Naziv nabave: Furnirska preša

OPCIJA 2 – u slučaju zajednice ponuditelja – ispunjava se za sve članove zajednice ponuditelja posebno

1. **Naziv (tvrtka) i sjedište ponuditelja**

|  |  |
| --- | --- |
| **Zajednica ponuditelja**  | DA  |
| **Član zajednice ponuditelja 1 (Ponuditelj):** |  |
| **Adresa:** |  |
| **OIB:** |  |
| **IBAN:** |  |
| **Ponuditelj u sustavu PDV-a (zaokružiti):** | DA NE |
| **Adresa za dostavu pošte:** |  |
| **Kontakt osoba ponuditelja, telefon, faks, e-pošta:** |  |
| **Dio ugovora koji će izvršavati član zajednice ponuditelja (navesti predmet, količinu, vrijednost i postotni dio) :** |  |

U \_\_\_\_\_\_\_\_\_\_\_\_\_\_, \_\_/\_\_/20\_\_. ZA ČLANA ZAJEDNICE PONUDITELJA 1:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime, prezime i potpis osobe ovlaštene za zastupanje gospodarskog subjekta)

|  |  |
| --- | --- |
| **Član zajednice ponuditelja 2:** |  |
| **Adresa:** |  |
| **OIB:** |  |
| **IBAN:** |  |
| **Ponuditelj u sustavu PDV-a (zaokružiti):** | DA NE |
| **Adresa za dostavu pošte:** |  |
| **Kontakt osoba ponuditelja, telefon, faks, e-pošta:** |  |
| **Dio ugovora koji će izvršavati član zajednice ponuditelja (navesti predmet, količinu, vrijednost i postotni dio) :** |  |

U \_\_\_\_\_\_\_\_\_\_\_\_\_\_, \_\_/\_\_/20\_\_. ZA ČLANA ZAJEDNICE PONUDITELJA 2:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime, prezime i potpis osobe ovlaštene za zastupanje gospodarskog subjekta)

**2. Cijena ponude**

|  |  |
| --- | --- |
| **Cijena ponude u HRK bez PDV-a:** |  |
| **Iznos PDV-a :** |  |
| **Cijena ponude u HRK s PDV-om:** |  |

**3.Rok valjanosti ponude**

|  |  |
| --- | --- |
| **Rok valjanosti ponude:** |  |

**Svojim potpisom potvrđujemo da smo proučili i razumjeli Dokumentaciju za nadmetanje i sve uvjete nadmetanja te da dajemo ponudu čije su tehničke specifikacije opisane u Prilogu IV Dokumentacije za nadmetanje, sve u skladu s odredbama Dokumentacije za nadmetanje.**

U \_\_\_\_\_\_\_\_\_\_\_\_\_\_, \_\_/\_\_/20\_\_. ZA PONUDITELJA:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime, prezime i potpis osobe ovlaštene za zastupanje gospodarskog subjekta)

Ponudbeni list; DODATAK 1 - PODACI O PODIZVODITELJIMA (priložiti/popuniti samo u slučaju da se dio ugovora ustupa podizvoditeljima)

1. **Naziv (tvrtka) i sjedište podizvoditelja**

|  |  |
| --- | --- |
| 1. **Podizvoditelj:**
 |  |
| **Adresa:** |  |
| **OIB:** |  |
| **IBAN:** |  |
| **Podizvoditelj u sustavu PDV-a (zaokružiti):** | DA NE |
| **Kontakt osoba podizvoditelja, telefon, faks, e-pošta** |  |
| **Dio ugovora koji će izvršavati podizvoditelj (navesti predmet, količinu, vrijednost i postotni dio):** |  |

|  |  |
| --- | --- |
| **2) Podizvoditelj:** |  |
| **Adresa:** |  |
| **OIB:** |  |
| **IBAN:** |  |
| **Podizvoditelj u sustavu PDV-a (zaokružiti):** | DA NE |
| **Kontakt osoba podizvoditelja, telefon, faks, e-pošta** |  |
| **Dio ugovora koji će izvršavati podizvoditelj (navesti predmet, količinu, vrijednost i postotni dio):** |  |

PRILOG II DOKUMENTACIJE ZA NADMETANJE

IZJAVA O NEPOSTOJANJU RAZLOGA ISKLJUČENJA

Broj nabave: 05/2017

Predmet nabave : Furnirska preša

Radi dokazivanja nepostojanja situacija opisanih točkom 3 Dokumentacije za nadmetanje, a koje bi mogle dovesti do isključenja ponuditelja iz postupka nabave, dajem

 **I Z J A V U**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime) iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (adresa stanovanja) OIB:\_\_\_\_\_\_\_\_\_\_\_\_\_\_\_\_\_\_\_\_\_\_\_, broj osobne iskaznice \_\_\_\_\_\_\_\_\_\_\_\_\_\_\_ izdane od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kao po zakonu ovlaštena osoba za zastupanje gospodarskog subjekta \_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv i sjedište gospodarskog subjekta, OIB) pod materijalnom i kaznenom odgovornošću izjavljujem da ponuditelj i osoba po zakonu ovlaštena za zastupanje ponuditelja

1. nisu pravomoćno osuđeni za kazneno djelo sudjelovanje u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima

2. su ispunili obavezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja

3. se nisu lažno predstavili ili pružili neistinite podatke u vezi s uvjetima koje je Naručitelj naveo kao razloge za isključenje ili uvjete kvalifikacije

4. nije u stečaju, insolventan ili u postupku likvidacije, njegovom imovinom ne upravlja stečajni upravitelj ili sud, nije u nagodbi s vjerovnicima, nije obustavio poslovne aktivnosti niti je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima

5. u posljednje dvije godine do početka postupka nabave nije učinio težak profesionalni propust koji Naručitelj može dokazati na bilo koji način.

U \_\_\_\_\_\_\_\_\_\_\_\_\_\_, \_\_/\_\_/20\_\_. ZA PONUDITELJA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis osobe ovlaštene za zastupanje gospodarskog subjekta)

|  |
| --- |
| VAŽNO! - U slučaju zajednice ponuditelja, izjavu mora potpisati svaki član zajednice ponuditelja. |

PRILOG III DOKUMENTACIJE ZA NADMETANJE

IZJAVA O ISPUNJENJU UVJETA KVALIFIKACIJE

Broj nabave: 05/2017

Predmet nabave : Furnirska preša

Radi dokazivanja pravne, financijske te tehničke i stručne kvalifikacije traženih u točki 4 Dokumentacije za nadmetanje dajem

 **I Z J A V U**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime) iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (adresa stanovanja) OIB:\_\_\_\_\_\_\_\_\_\_\_\_\_\_\_\_\_\_\_\_\_\_\_, broj osobne iskaznice \_\_\_\_\_\_\_\_\_\_\_\_\_\_\_ izdane od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kao po zakonu ovlaštena osoba za zastupanje gospodarskog subjekta \_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv i sjedište gospodarskog subjekta, OIB) pod materijalnom i kaznenom odgovornošću izjavljujem:

**Pravna sposobnost:**

1. da je odabrati: ponuditelj/svaki član zajednice ponuditelja upisan u sudski, obrtni, strukovni ili drugi odgovarajući registar države sjedišta odabrati: ponuditelja/člana zajednice ponuditelja>

**Tehnička i stručna sposobnost:**

1. da je <odabrati: ponuditelj/zajednica ponuditelja> izvršio sljedeće ugovore o isporuci robe; a koji su završeni u godini u kojoj je započeo postupak nabave i tijekom tri godine koje prethode toj godini.

**POPIS UGOVORA**

|  |  |  |  |  |
| --- | --- | --- | --- | --- |
| **Rb** | **Naziv druge ugovorne strane** | **Predmet ugovora** | **Iznos ugovora, bez PDV-a** | **Datum/mjesto izvršenja** |
| 1. |  |  |  |  |
| 2. |  |  |  |  |
| … |  |  |  |  |

3. da odabrati: ponuditelj/zajednica ponuditelja raspolaže sljedećim obrazovnim i stručnim kvalifikacijama dobavljača, osoba njegova voditeljskog kadra te osoba odgovornih za pružanje usluga:

- minimalno 1 serviserom koji posjeduje strukovnu sposobnost, stručno znanje za postavljanje, instalaciju, obuku djelatnika i servisiranje robe koja je predmet nabave.

**Financijska sposobnost:**

- da odabrati: ponuditelj/zajednica ponuditelja u tri godine koje prethode postupku nabave ima određenu prosječnu visinu prometa, pri čemu je visina prosječnog prometa minimalno u visini procijenjene vrijednosti nabave.

\_\_\_\_\_\_\_\_\_\_\_\_\_, \_\_/\_\_/20\_\_.

 ZA PONUDITELJA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis osobe ovlaštene za zastupanje gospodarskog subjekta)

PRILOG IV DOKUMENTACIJE ZA NADMETANJE

**TEHNIČKE SPECIFIKACIJE** ***(TECHNICAL SPECIFICATIONS )***

**Broj nabave/Procurement number**: 05/2017

**Naziv nabave *Subject of procurement:*** Frunirska preša/ *Veneer press*

**Upute za popunjavanje tehničkih specikacija: (*Instructions for completing the technical specifications)***

Kolonu 3 ispunjava Ponuditelj – obavezno (*Column 3 fills Tenderer - obliged to)*

Kolonu 4 ispunjava Ponuditelj – prema potrebi *(Column 4 fills Tenderer - if necessary)*

* Kolonu 3 ispunjava ponuditelj sa detaljima ponuđene opreme (npr. riječi “da” ili “ne” nisu dovoljne). Ponuditelj ne smije mijenjati specifikacije određene u koloni 2. *Tenderer is required to fill in column 3 with a detailed description of the goods offered (words such as "compliant" or "yes" are not sufficient). The Tenderer shall not change the specifications stated in column 2.*
* Kolona 4 omogućava ponuditelju unos komentara na svoju predloženu opremu, te upute za popratnu dokumentaciju ponuđenih stavki. *(Column 4 allows tenderer entering comments on its proposed equipment and instructions for supporting documentation of offered items).*

Tehničke specifikacije ponuditelj popunjava na hrvatskom ili na engleskom jeziku. *Tenderer can complete tehnical specifications on croatian or on english language.*

**Za sve tražene specifikacije/karakteristike koje su navedene u tehničkim specifikacijama vrijedi "ili jednakovrijedno".** Eventualno priložena dokumentacija treba jasno opisivati ponuđene modele i uključene opcije, kako bi ocjenjivači mogli vidjeti točnu konfiguraciju ponuđene opreme. Ponude u kojima se precizno ne vidi model i tehnička specifikacija, mogu biti odbačene.

***For all requested specifications/characteristics that are set out in the technical specifications applies "or equivalent”.*** *Any supporting documentation which the Tenderer submits to complement the offer shall clearly indicate the models or options being offered. Offers which do not identify precisely the models and specifications may be rejected.*

Tehničke specifikacije navedene u koloni 2. predstavljaju minimalni standard za svaku stavku tražene specifikacije i temelj za ocjenu tehničke prihvatljivosti ponuda. **Ponuditelj može ponuditi proizvode koji zadovoljavaju više standarde ili tehničke specifikacije bolje od minimuma.** **Ukoliko tehničke specifikacije navedene u koloni 2. sadrže nazive robnih marki za iste vrijedi „ili jednakovrijedno“.**

*Technical specifications listed in the column 2. represent minimum standard for every single item of the requested specifications and are basis for evaluating the technical compliance of the offers.* ***The Tenderer can also offer products that meet higher standards or technical specifications better than the minimum.*** ***If the technical specifications set out in column 2 contain brand names for the same worth "or equivalent".***

**TEHNIČKE SPECIFIKACIJE**

| **1****Redni broj** | **2****Tražene tehničke specifikacije****(minimalni zahtjevi)** | **3****Ponuđene tehničke specifikacije** | **4****Bilješke, primjedbe, upute na popratnu dokumentaciju** |
| --- | --- | --- | --- |
| **Furnirska preša** |
| **1.** | **Hidraulična preša** |  |  |
| 1.1. | - radna dimenzija: min 3200 x 1300 mm |  |  |
| 1.2. | - pokretna donja ploča |  |  |
| 1.3. | - 12 cilindara promjera min 85 mm |  |  |
| 1.4. | - otvaranje preše min 120 mm |  |  |
| 1.5. | - maksimalni pritisak preše od 240 t |  |  |
| 1.6. | - umetanje sa stranemin 1300 mm  |  |  |
| **2.** | **Probušene masivne ploče** |  |  |
| 2.1. | - probušene čelične ploče (Fe 430), kanali služe za cirkulaciju tekućine za grijanje.  |  |  |
| 2.2. | - debljina ploče min 40 mm |  |  |
| 2.3. | - grijane ploče vodom, parom ili uljem |  |  |
| 2.4. | maksimalna temperatura :- 120 °C grijano s uljem |  |  |
| 2.5. | - maksimalni pritisak na pločama 30 kg /cm2 |  |  |
| 2.6. | - maksimalni tlak tekućine u pločama 10 bara |  |  |
| **3.** | **Upravljačka ploča** |  |  |
| 3.1. | - svi dijelovi su spojeni na upravljačkoj ploči, tako da se cijela kontrola provodi s upravljačke ploče. |  |  |
| 3.2. | - ekran osjetljiv na dodir |  |  |
| 3.3. | - individualno programirana elektronička kontrola (PLC) sa središnjim procesorom |  |  |
| **4.** | **Ručno upravljanje** |  |  |
| 4.1. | - prekidač za ručni, poluautomatski i automatski ciklus |  |  |
| 4.2. | - tipka za izvođenje ručnih značajki radnih operacija |  |  |
| 4.3. | - sigurnosno svjetlo i sigurnosni prekidač |  |  |
| 4.4 | - glavni prekidač |  |  |
| 4.5. | - kontrolno svjetlo |  |  |
| **5.** | **Digitalno upravljanje** |  |  |
| 5.1. | - automatsko podešavanje željenog tlaka u barima (uz automatsku korekciju tlaka) na radnoj površini  |  |  |
| 5.2. | - kontrola temperature na pločama |  |  |
| 5.3. | - postavljanje željenog vremena za automatsko otvaranje |  |  |
| 5.4. | - uključivanje grijača, isključivanje grijača, tjedni sat za predgrijavanje |  |  |
| 5.5. | - mogućnost spremanja min 15 programa |  |  |
| 5.6. | - elektromehanička oprema: magnetska zaštita od kratkog spoja i preopterećenja, pomoćni releji, protupožarni kablovi, stezaljke, sigurnosne cijevi |  |  |
| **6.** | **Radni ciklusi** |  |  |
| **6.1.** | **-** minimalno 3 ciklusa: ručni, poluautomatski i automatski |  |  |
| **7.** | **Preša mora biti obložena folijom, debljine min 250 mikrona i s neljepljivom površinom** |  |  |
| **8.** | **Automatski prijenos s transportne trake u prešu i iz preše na drugu stranu** |  |  |
| **9.** | **Hidraulična jedinica s dvostrukom pumpom** |  |  |
| **10.** | **Kontrolna jedinica ulja opremljena sljedećim sigurnosnim ventilima koji se nalaze na vrhu spremnika ulja:*** sigurnosni ventil za zatvaranje pumpe
* sigurnosni ventil za maksimalno opterećenje pumpe
* nepovratni ventil
* privremeni sigurnosni ventil
* elektomagnetska kontrola za brzo otvaranje
* usisni filter i filter smješten za izlazu pumpe
 |  |  |
| **11.** | **Kromirani hidraulični klipovi** |  |  |
| **12.** | **Konstrukcija preše izrađena od zavarenog čelika (Fe 430), s termičkom izolacijom između konstrukcije i grijaćih ploča** |  |  |
| **13.** | **Preša treba biti opremljena cirkulacijskom pumpom, otvorenom ekspanzionom posudom, cijevima od grijača do ploče, ventilima za ispuštanje zraka, sigurnosnom električnom upravljačkom pločom** |  |  |
| 14. | **Preša mora biti izrađena sukladno CE normi i uz sljedeću sigurnosnu opremu:**- sigurnosni prekidač na upravljačkoj ploči- sigurnosna brava koja sprečava zatvaranje preše tijekom servisiranja- metalni pokrovi koji štite opasne dijelove- sigurnosne etikete koji pokazuju opasno područje |  |  |
| **15.** | **Stroj se treba isporučiti s uputama za uporabu i električnim shemama** |  |  |
| **16.** | **Dodatna oprema**  |  |  |
| 16.1. | - automatsko paralelno upravljanje (za sprečavanje deformiranja ploča u slučaju da jedan komad ostaje u ploči) |  |  |
| 16.2. | - isključivanje 2 kompleta (4 cilindra) – za rad na kraćoj ploči |  |  |
| 16.3. | - sustav ispuhivanja - za odvajanje folije od ploče |  |  |
| **17.** | **Montaža stroja i puštanje u pogon, edukacija zaposlenika za rad sa strojem** |  |  |
| **18.** | **Isporuka: max. 120 dana**  |  |  |
| **19.** | **Garancija: min. 12 mjeseci** |  |  |

U \_\_\_\_\_\_\_\_\_\_\_\_\_\_, \_\_/\_\_/20\_\_.

 ZA PONUDITELJA:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRILOG V DOKUMENTACIJE ZA NADMETANJE

TROŠKOVNIK

Broj nabave: 05/2017

Furnirska preša

**TROŠKOVNIK**

|  |  |  |  |  |  |
| --- | --- | --- | --- | --- | --- |
| **Predmet****br.** | **Predmet nabave** | **Jedinica mjere** | **Količina** | **Jedinična cijena u HRK (bez PDV-a)** | **Ukupna cijena u HRK (bez PDV-a)** |
| **1** | **2** | **3** | **4** | **5** | **6** |
| 1. | Furnirska preša | komad | 1 |  |  |
|  |
| **Cijena ponude u HRK bez poreza na dodanu vrijednost – brojkama: PRICE excl. VAT (with numbers)** |  |

U \_\_\_\_\_\_\_\_\_\_\_\_\_\_, \_\_/\_\_/20\_\_.

 ZA PONUDITELJA:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Koristi se naziv koji je naveden u Planu nabave te u projektnom prijedlogu. [↑](#footnote-ref-1)